**ԱՄՓՈՓԱԹԵՐԹ**

**««ԳՈՎԱԶԴԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՕՐԵՆՔԻ**

**ՆԱԽԱԳԾԻ ԱՌՆՉՈՒԹՅԱՄԲ**

**ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |
| --- | --- | --- |
| Առարկության, առաջարկության հեղինակը¸ գրության ամսաթիվը և համարը | Առարկության, առաջարկության բովանդակությունը | Եզրակացություն և Կատարված փոփոխությունները |
| ՀՀ պետական եկամուտների կոմիտե  (10.04.2020թ.  թիվ 6-3/19737-2020) | 1. Նախագծում ավելացնել նոր հոդված հետևալ բովանդակությամբ.   «**Հոդված 4.** Օրենքի 15-րդ հոդվածի 15-րդ կետում «Արգելվում է շահումով խաղի (բացառությամբ ինտերնետ շահումով խաղի) կամ խաղատան կամ խաղասրահի կամ դրանց կազմակերպիչների ցանկացած տեսակի գովազդը, այդ թվում՝ ռադիոյով, հեռուստատեսությամբ կամ համացանցով, բացառությամբ իր պաշտոնական կայքի կամ...» նախադասությունը շարադրել հետևյալ խմբագրությամբ.  «Արգելվում է շահումով խաղի, ինտերնետ շահումով խաղի կամ խաղատան կամ խաղասրահի կամ դրանց կազմակերպիչների ցանկացած տեսակի գովազդը, այդ թվում՝ ռադիոյով կամ հեռուստատեսությամբ, բացառությամբ իր պաշտոնական կայքի կամ...»»:   1. Նախագծում ավելացնել նոր հոդված հետևալ բովանդակությամբ.   «**Հոդված 5.** Օրենքի 2-րդ հոդվածի վերջին պարբերությունը լրացնել հետևյալ բովանդակությամբ նոր նախադասությամբ.  «Սույն օրենքի առումով վիճակախաղերի գովազդում օգտագործվող լոգոն չպետք է պարունակի կազմակերպչի կայքի հասցե:»»   1. Նախագծում ավելացնել նոր հոդված հետևալ բովանդակությամբ.   «**Հոդված 5. Շահումով խաղերի (այդ թվում` ինտերնետ շահումով խաղերի) գովազդ՝** շահումով խաղերի կազմակերպիչների կամ նրանց հովանավորների կամ շահումով խաղերի կամ շահումով խաղերի անվանումների կամ շահումով խաղերի ֆիրմային անվանումների (լոգոների) գովազդումը:Սույն օրենքի առումով շահումով խաղերի գովազդում օգտագործվող լոգոն չպետք է պարունակի կազմակերպչի կայքի հասցեն»: | Ընդունվել է ի գիտուոթյուն:  ՀՀ վարչապետի հանձնարկանով հանձնարարվել է ՀՀ ֆինանսների նախարարությանը «Գովազդի մասին» ՀՀ օրենքում համապատասխան փոփոխություններ նախաձեռնել՝ օրենսդրական կարգավորումների (Օրենքի 26-րդ հոդվածի 2.2-րդ մասով նշված ձևա­կերպմամբ դրույթի կիրառումն իրավական որո­շակիության վերաբերյալ) գործնական կիրառությունն ապահովելու նպատակով։  Ներկայացված առաջարկությունները նախատեսում են նոր սահմանափակումներ և նոր կարգավորումներ, որոնք նախատեսված չեն վերը նշված հանձնարարկանով և կքննարկվեն հետագայում նախատեսվող օրենսդրական նախաձեռնությունների շրջանակներում: |
| Էկոնոմիկայի նախարարություն  (15.04.2020թ. թիվ 01/4480-2020) | «Գովազդի մասին» օրենքում փոփոխություններ կատարելու մասին» օրենքի նախագիծը (այսուհետ՝ Նախագիծ)՝ հայտնում ենք, որ ՀՀ էկոնոմիկայի նախարարությունը Նախագծի վերաբերյալ առարկություններ չունի:  Միաժամանակ, առաջարկում ենք Նախագծի հիմնավորման մեջ նշված՝ համացանցով վիճակախաղերի գովազդի ժամերը (ժամը 21:00-ից մինչև 06:00-ն) համապատասխանեցնել Նախագծի 1-ին հոդվածով սահմանված ժամերին (ժամը 22:00-ից մինչև 07:00-ն): | Ընդունվել է: Հիմնավորումը խմբագրվել է: |
| Վարչապետի աշկատակազմի ֆինանսատնտեսագիտական վարչության եզրակացություն  (03.04.2020թ. թիվ 02/16.2/13885-2020) | «Գովազդի մասին» ՀՀ օրենքի 15-րդ հոդ­վա­ծի 10-րդ մասի 4-րդ պարբերությունում առկա համացանցով լրատվական կայ­քերում վիճակախաղի գովազդը չպետք է գերազանցի տվյալ կայք­էջի 20%-ից ավելին մոտեցումը, թե ոլորտի կարգավորման պրակտիկ իրացման, թե վերահսկողության տեսանկյուններից խնդրահարույց լինելու կապակցությամբ ներկայացված «Գովազդի մասին» ՀՀ օրենքում փոփոխություն կատարելու մասին» օրենքի նախագծի վերաբերյալ գտնում ենք, որ առաջարկվող փոփոխությունները պետք է համահունչ լինեն «Գովազդի մասին» ՀՀ օրենքում առկա վիճակախաղի գովազդի կագավորումներին: Մասնավորապես, առաջարկում ենք համացանցով լրատվական կայ­քերում վիճակախաղի գովազդի համար կիրառել «Գովազդի մասին» ՀՀ օրենքի 15-րդ հոդ­վա­ծով 10-րդ մասի 1-ին պարբերությամբ սահմանված հեռուստահաղորդակցության ալիքով հեռարձակվող վիճակախաղի գովազդի մոտեցումները՝ օրենքի նախագծի 1-ին հոդվածը շարադրելով հետևյալ խմբագրությամբ.  «***Հոդված 1.*** «Գովազդի մասին» 1996 թվականի ապրիլի 30-ի ՀՕ-55 օրենքի (այսուհետ՝ Օրենք) 15-րդ հոդվածի 10-րդ մասի 4-րդ պարբերությունում «չպետք է գերազանցի տվյալ կայքէջի 20 տոկոսից ավելին» բառերը փոխարենել «թույ­լատրվում է ժամը 22:00-ից մինչև 07:00-ն ընկած ժամանակահատվածում: Այդ ժամանակահատվածում գովազդի ընդհանուր տևողությունը չի կարող գերազանցել 3 րոպեն:» բառերով:  Գտնում ենք, որ օրենքի նախագիծը ահնրաժեշտ է լրամշակել վերը նշված առաջարկությանը համապատասխան: | Ընդունվել է ի գիտություն։ |
| ՀՀ արդարադատության նախարարություն  ( 28.04.2020թ. 01/27.4/8778-2020) | 1. «Գովազդի մասին» Հայաստանի Հանրապետության օրենքում փոփոխություններ կատարելու մասին» օրենքի նախագծով (այսուհետ՝ նախագիծ) մասնավորապես՝  1/ նախագծի 1-ին հոդվածով նախատեսվում է փոփոխություն կատարել «Գովազդի մասին» օրենքի /այսուհետ՝ Օրենք/ **15-րդ** **/*Ապրանքների առանձին տեսակների գովազդի առանձնահատկությունները*/** հոդվածում, որով առաջարկվում է լրատվական կայքերի միջոցով իրականացվող վիճա­կա­խաղերի գովազդների նկատմամբ 20% կայքէջի ծավալային սահմանափակման փոխարեն կիրառել ժամային սահմանումը՝ նախատեսելով, որ լրատվական կայքերի միջոցով վիճակախաղերի գովազդները կարող են իրականացվել 22:00-ից մինչև 07:00-ն ընկած ժամանակահատվածում, որի ընթացքում գովազդի ընդհանուր տևողությունը չի կարող գերազանցել 3 րոպեն:  Նախագծին կից ներկայացված հիմնավորման համաձայն՝ ներկայացված փոփոխության անհրաժեշտությունը պայմանավորված է այն հանգամանքով, որ չկան հստակ չափորոշիչներ և գործիքներ, որոնք հնարավորություն կտան լրատվական կայքերում տեղադրված գովազդը տվյալ կայքէջի 20%-ից ավելին որակելու կամ չորակելու համար, հետևաբար նման մոտեցումը խնդրահարույց է թե ոլորտի կարգավորման պրակտիկ իրացման, թե վերահսկողության տեսանկյուններից, քանի որ պարունակում է բարձր հայեցողական մոտեցման ռիսկեր վարչարարության իրականացման համար:  Ընդունելի համարելով ներկայացված կարգավորումները՝ այնուամենայնիվ, ստորև ներկայացնում ենք նախատեսված կարգավորումների վերաբերյալ մեր դիտողություններն ու առաջարկությունները: Այսպես՝  Նախ հարկ է նշել, որ նախագծի առաջարկված խմբագրության պարագայում ստացվում է, որ համացանցում՝ լրատվական կայքերում վիճակախաղերի գովազդի վերաբերյալ կարգավորումները նույնանում են հեռուստահաղորդակցության ալիքով հեռարձակվող յուրաքանչյուր վիճակախաղի գովազդի կարգավորումների հետ: Մասնավորապես՝ հեռուստահաղորդակցության ալիքով վիճակախաղի գովազդը նույնպես թույլատրվում է ժամը 22:00-07:00-ն ընկած ժամանակահատվածում, ինչպես և նախատեսվում է համացանցում՝ լրատվական կայքերի համար: Բացի այդ, նույն կարգավորումն է նախատեսված նաև նշված ժամանակահատվածում գովազդի ընդհանուր տևողության, այդ թվում` վիճակախաղի կամ վիճակախաղի կազմակերպչի մասին գովազդային հաղորդումների և գովազդային տեղեկատվությունների մասով,որը ***չի կարող գերազանցել 3 րոպեն:***  Այս առումով անհրաժեշտ է հստակեցնել, արդյոք հնարավոր է համացանցում վերահսկել նշված թույլատրելի 3 րոպե սահմանափակման ապահովումը: Եթե հեռուստահաղորդակցության ալիքով հեռարձակվող վիճակախաղի գովազդի կարգավորումների պարագայում իրատեսական է նշված սահմանափակումների վերահսկման մեխանիզմները, ապա համացանցի պարագայում պարզ չէ նախատեսված սահմանափակման վերահսկման իրագործելիությունը:  2/ Նախագծի 2-րդ հոդվածով նախատեսվում է փոփոխություն կատարել Օրենքի ***26-րդ /Պատասխանատվությունը գովազդի մասին Հայաստանի Հանրապետության օրենսդրության խախտման համար/*** հոդվածում, որով առաջարկվում է Օրենքի 26-րդ հոդվածի 2.2-րդ մասը խմբագրել՝ սահմանելով, որ *նախատեսված պատասխանատվությունը* վերաբերում է վիճակախաղերի, ինտերնետ շահումով խաղերի, շահումով խաղերի և խաղատների գովազդների համար սահմանված պահանջների խախտումներին:  Այս առումով հարկ է անդրադառնալ հետևյալ իրավական կարգավորումներին:  *Օրենքի 26-րդ հոդածի 2.2-րդ մասի համաձայն՝* ***գովազդատու և գովազդակիր ձեռնարկությունների ղեկավարները նախատեսված խախտումների համար կրում են վարչական պատասխանատվություն:*** *Այդ դեպքում Հայաստանի Հանրապետության պետական կառավարման լիազորված մարմինը նրանց նկատմամբ կիրառում է տուգանք` նվազագույն աշխատավարձի 1000-ապատիկի չափով:*  Նշված կարգավորումներից ենթադրվում է, որ Օրենքով նախատեսված այն բոլոր խախտումների համար, որոնց համար Վարչական իրավախախտումների վերաբերյալ Հայաստանի Հանրապետության օրենսգրքում պատասխանատվություն սահմանող դրույթներ նախատեսված չեն, ***գովազդատու և գովազդակիր ձեռնարկությունների ղեկավարները կրում են պատասխանատվություն հիշյալ հոդվածով սահմանված կարգով, որի համար պետական կառավարման լիազորված մարմնի կողմից նրանց նկատմամբ կիրառվում է տուգանք` նվազագույն աշխատավարձի 1000-ապատիկի չափով***: Մինչդեռ ներկայացված նախագծի խմբագրության արդյունքում ստցվում է, որ *գովազդատու և գովազդակիր ձեռնարկությունների ղեկավարները պատասխանատվություն են կրում միայն Օրենքի 15-րդ հոդվածի 10-րդ, 11-րդ, 12-րդ, 13-րդ և 15-րդ մասերով սահմանված պահանջների խախտումների համար:* Այս առումով հարկ է նշել, որ ներկայացված խմբագրության պարագայում պարզ չէ, թե ինչ իրավական հետևանքներ են առաջանալու Օրենքով սահմանված մի շարք պահանջների խախտումների դեպքում և ինչ իրավական ակտերով են նշված հարցերը կարգավորվելու: Մասնավորապես՝ խոսքը վերաբերում է Օրենքի 15-րդ հոդվածի 9-րդ մասին, որով սահմանվում է զանգվածային տեղեկատվության միջոցներով գովազդային վիճակախաղի դրամական շահումները գովազդելու արգելքի վերաբերյալ դրույթներ, 11.1-րդ, 11.2-րդ, 11.3-րդ մասերին, որոնք վերաբերում են վիճակախաղի, շահումով խաղի կամ խաղատան գովազդին ներկայացվող պահանջներին և արգելող նորմերին, նույն հոդվածի 7.5-րդ և 8-րդ մասերին, որոնցով սահմանված են մարդու օրգանների և հյուսվածքների առևտրային (կոմերցիոն) բնույթ կրող գովազդի և զենքի և զինամթերքի գովազդի արգելքի մասին և այլն:  Ելնելով վերոգրյալից նախագծի 2-րդ հոդվածով նախատեսված կարգավորումներն անհրաժեշտ է վերանայել ՝ կարգավորման բացերից խուսափելու նպատակով:  Միաժամանակ, առաջարկում ենք գովազդի պահանջների խախտման համար պատասխանատվություն նախատեսող դրույթները սահմանել Վարչական իրավախախտումների վերաբերյալ Հայաստանի Հանրապետության օրենսգրքում՝ իրավական որոշակիության և սուբյեկտի համար կանխատեսելիության ապահովման տեսանկյունից: | 1. Ընդունվել է։ Նախագիծը խմբագրվել է։   2․ Ընդունվել է ի գիտություն:   1. ՀՀ վարչապետի ս.թ. մարտի 5-ի թիվ 02/16.2/8206-2020 հանձնարարականի համաձայն ՀՀ ֆինանսների նախարարությանը հանձնարարվել էր օրենսդրական կարգավորումների գործնական կիրառությունն ապահովելու նպատակով «Գովազդի մասին» ՀՀ օրենքում համապատասխան փոփոխություններ նախաձեռնելու վերաբերյալ, հիմք ընդունելով ՀՀ ՊԵԿ՝ որպես խաղային ոլորտի վերասկողություն իրականացնող մարմնի կողմից ներկայացված մտահոգությունների.   «Օրենքի 26-րդ հոդվածի 2.2-րդ մասով սահմանվում է, որ գովազդատու, գովազդ արտադրող, գովազդակիր ձեռնարկությունների ղեկավարները նախատեսված խախտումների համար կրում են վարչական պատասխանատվություն: Այդ դեպքում Հայաստանի Հանրապետության պետական կառավարման լիազորված մարմինը նրանց նկատմամբ կիրառում է տուգանք` նվազագույն աշխատավարձի 1000-ապատիկի չափով: Այս առումով նախ անհրաժեշտ է հստակեցնել, թե որոնք են հանդիսանում «նախատեսված խախտումները», քանի որ «Գովազդի մասին» օրենքի 26-րդ հոդվածի 1-ին և 2-րդ մասերում արդեն իսկ սահմանված է, որ Հայաստանի Հանրապետության պետական կառավարման լիազորված մարմինն իրավունք ունի գովազդային օրենսդրության խախտման մասին իր ծանուցագրերի պահանջների կատարումից խուսափելու կամ ժամանակին չկատարելու համար գովազդատու, գովազդ արտադրող, գովազդակիր ձեռնարկությունների ղեկավարների նկատմամբ կիրառել տուգանք` նվազագույն աշխատավարձի մինչև 100-ապատիկի չափով:»:  *Նախագծի համաձայն Գովազդատու և գովազդակիր ձեռնարկությունների ղեկավարները պատասխանատվություն են կրում Օրենքի 15-րդ հոդվածի 10-րդ, 11-րդ, 12-րդ, 13-րդ և 15-րդ մասերով սահմանված պահանջների խախտումների համար՝* այդ դեպքում Հայաստանի Հանրապետության պետական կառավարման լիազորված մարմինը նրանց նկատմամբ կիրառում է տուգանք` նվազագույն աշխատավարձի **1000-ապատիկի չափով***:* Իսկ Օրենքի 15-րդ հոդվածի 9-րդ մասին, որով սահմանվում է զանգվածային տեղեկատվության միջոցներով գովազդային վիճակախաղի դրամական շահումները գովազդելու արգելքի վերաբերյալ դրույթներ, 11.1-րդ, 11.2-րդ, 11.3-րդ մասերին, որոնք վերաբերում են վիճակախաղի, շահումով խաղի կամ խաղատան գովազդին ներկայացվող պահանջներին և արգելող նորմերին, ապա այդ խաղտումների համար «Գովազդի մասին» օրենքի 26-րդ հոդվածի 1-ին և 2-րդ մասերով սահմանված է, որ Հայաստանի Հանրապետության պետական կառավարման լիազորված մարմինն իրավունք ունի գովազդային օրենսդրության խախտման մասին իր ծանուցագրերի պահանջների կատարումից խուսափելու կամ ժամանակին չկատարելու համար գովազդատու, գովազդ արտադրող, գովազդակիր ձեռնարկությունների ղեկավարների նկատմամբ կիրառել տուգանք` նվազագույն աշխատավարձի **մինչև 100-ապատիկի** չափով:  Ինչ վերաբերում ***«գովազդատու և գովազդակիր ձեռնարկությունների ղեկավարները նախատեսված խախտումների համար կրում են վարչական պատասխանատվություն:*** *Այդ դեպքում Հայաստանի Հանրապետության պետական կառավարման լիազորված մարմինը նրանց նկատմամբ կիրառում է տուգանք` նվազագույն աշխատավարձի 1000-ապատիկի չափով:*  Նշված կարգավորումներից ենթադրվում է, որ Օրենքով նախատեսված այն **բոլոր խախտումների համար,** որոնց համար Վարչական իրավախախտումների վերաբերյալ Հայաստանի Հանրապետության օրենսգրքում պատասխանատվություն սահմանող դրույթներ նախատեսված չեն, ***գովազդատու և գովազդակիր ձեռնարկությունների ղեկավարները կրում են պատասխանատվություն հիշյալ հոդվածով սահմանված կարգով, որի համար պետական կառավարման լիազորված մարմնի կողմից նրանց նկատմամբ կիրառվում է տուգանք` նվազագույն աշխատավարձի 1000-ապատիկի չափով***:» Այդ առումով հարկ ենք համարում նշել, որ 2019 թ. հուլիսի 3-ի «Գովազդի մասին» օրենքում փոփոխություններ և լրացումներ կատարելու մասին» ՀՕ-91-Ն օրենքով է 26-րդ հոդվածը լրացվել 2.2-րդ մասով: Նշված օրենքի նախագծի հիմնավորման համաձայն ՝ «Գովազդվող ապրանքների եւ ծառայությունների շարքում հանդիպում է նաեւ շահումով խաղերի, ինտերնետ շահումով խաղերի, խաղատների, վիճակախաղերի կազմակերպիչների ծառայությունների գովազդ, որը հասանելի է տարիքային բոլոր խմբերի համար, օրվա ցանկացած ժամի, ուստի անհրաժեշտություն է առաջանում հստակեցնել կազմակերպիչների կողմից գովազդի տեղադրման պայմանները: Օրենքների փոփոխությունների նախագծերով առաջարկվում է սահմանափ սահմանափակել վերը նշված գործունեությամբ  զբաղվող ընկերությունների կողմից առաջարկվող ծառայությունների գովազդը, հասարակության խոցելի խմբերին զերծ պահելու դրանց ազդեցությունից:» :  Հիմք ընդունելով վերոգրյալը և ղեկավարվելով «Նորմատիվ իրավական ակտերի մասին» օրենքի 42-րդ հոդվածի 2-րդ մասով` գտնում ենք, որ Օրենքի 26-րդ հոդվածի 2.2 մասը վերաբերում է 2019 թ. հուլիսի 3-ի «Գովազդի մասին» օրենքում փոփոխություններ և լրացումներ կատարելու մասին» ՀՕ-91-Ն օրենքով նախատեսված խախտումների համար:   1. «Գովազդի պահանջների խախտման համար պատասխանատվություն նախատեսող դրույթները սահմանել Վարչական իրավախախտումների վերաբերյալ Հայաստանի Հանրապետության օրենսգրքում՝ իրավական որոշակիության և սուբյեկտի համար կանխատեսելիության ապահովման տեսանկյունից» առաջարկության վերաբերյալ հայտնում ենք, որ այդ առաջարկությանը կանրադառնանք նախատեսվող /նոր Վարչական իրավախախտումների վերաբերյալ Հայաստանի Հանրապետության օրենսգրքի շրջանակներում: |
| 2. Նախագծում առկա են նաև մի շարք իրավական տեխնիկայի կանոնների խախտումներ: Այսպես՝  1/ Նախագծի 1-ին հոդվածում «15-րդ հոդվածի» բառերից հետո անհրաժեշտ է լրացնել «10-րդ մասի 4-րդ պարբերության մեջ» բառերը:  2/ Նախագծի 1-ին հոդվածում «բառերի փոխարեն նշել» բառերն անհրաժեշտ է փոխարինել «բառերն անհրաժեշտ է փոխարինել» բառերով, իսկ «բառերը» բառը՝ «բառերով» բառով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի դրույթները: Նույն դիտողությունը վերաբերում է նաև նախագծի 2-րդ հոդվածին:  3/ Նախագծի 1-ին հոդվածում «22:00-ից մինչև 07:00-ն» բառերն անհրաժեշտ է փոխարինել «22:00- 07:00-ն» բառերով՝ նկատի ունենալով Օրենքի 15-րդ հոդվածի 10-րդ մասի 1-ին պարբերության դրույթները:  4/ Նախագծի 3-րդ հոդվածում՝ «ուժի մեջ է մտնում» բառերից հետո անհրաժեշտ է հանել «մեջ է մտնում» բառերը:  Ելնելով վերոգրյալից` գտնում ենք, որ նախագիծն ունի լրամշակման կարիք` եզրակացությամբ բարձրացված խնդիրների համատեքստում: | Ընդունվել է: Նախագիծը խնբագրվել է: |
| ՀՀ պետական եկամուտների կոմիտե  (28.07.2020թ.  թիվ 01/6-3/48207-2020) | Ի կատարումն ««Գովազդի մասին» ՀՀ օրենքում փոփոխություններ կատարելու մասին» ՀՀ օրենքի նախագծի խմբագրված տարբերակի վերաբերյալ ՀՀ կառավարության 13.07.2020թ. թիվ 02/16.2/29676-2020 հանձնարարականի հայտնում եմ, որ ՀՀ պետական եկամուտների կոմիտեն ներկայացրել է իր դիրքորոշումը 16.06.2020թ. թիվ 01/3-4/38665-2020 գրությամբ:  Նախագծի վերաբերյալ այլ առաջարկություններ չկան: | Ընդունվել է ի գիտություն։ | |
| ՀՀ բարձր տեխնոլոգիական արդյունաբերության նախարարություն  (31.07.2020թ.  թիվ 01/17․1/4087-2020) | «Գովազդի մասին» ՀՀ օրենքում փոփոխություններ կատարելու մասին» ՀՀ օրենքի նախագծի վերաբերյալ տեղեկացնում եմ, որ համացանցում լրատվական կայքերի վիճակախաղերի կամ վիճակախաղի կազմակերպչի գովազդի տևողությունը ստուգելու համար անհրաժեշտ է ստեղծել կայքերի մոնիթորինգային վերլուծություն իրականացնող ծրագրային ապահովում՝ հիմնված արհեստական բանականության գործիքների (deep learning) վրա, որի միջոցով հնարավոր կլինի իրականացնել որոշակի ժամանակահատվածով կայքերի առանձին կոմպոնենտների աշխատանքի վերլուծություն և ստանալ հաշվետվություններ: | Ընդունվել է ի գիտություն։ Ներկայացված առաջարկության վերաբերյալ կարևորում ենք ՀՀ պետական եկամուտների կոմիտեի կարծիքը։ | |
| ՀՀ պետական եկամուտների կոմիտե  (Ի կատարումն Վարչապետի 05.08.2020թ.  N02/16.2/37250-2020 հանձնարարականի) | 1․ Նախագծի շրջանակներում «Գովազդի մասին» ՀՀ օրենքի 15-րդ հոդվածի 10-րդ մասի 4-րդ պարբերությունում կատարվում է լրացում, որով առաջարկվում է լրատվական կայքերի միջոցով իրականացվող վիճակախաղերի գովազդների նկատմամբ 20% կայքէջի ծավալային սահմանափակման փոխարեն կիրառել ժամային սահմանումը՝ նախատեսելով, որ լրատվական կայքերի միջոցով վիճակախաղերի գովազդները կարող են իրականացվել 22:00-ից մինչև 07:00-ն ընկած ժամանակահատվածում և այդ ժամանակահատվածում գովազդի ընդհանուր տևողությունը չի կարող գերազանցել 3 րոպեն:  Ներկայացված հիմնավորման համաձայն՝ փոփոխության անհրաժեշտությունը պայ­մա­նավորված է այն հանգամանքով, որ չկան հստակ չափորոշիչներ և գործիքներ, որոնք հնարավորություն կտան լրատվական կայքերում տեղադրված գովազդը տվյալ կայքէջի 20%-ից ավելին որակելու կամ չորակելու համար, հետևաբար՝ նման մոտեցումը խնդրա­հա­րույց է թե ոլորտի կարգավորման պրակտիկ իրացման, թե վերահսկողության տեսանկյունից, քանի որ պարունակում է բարձր հայեցողական մոտեցման ռիսկեր վար­չա­րա­րության իրականացման համար:  Նշվածի հետ կապված՝ հայտնում ենք, որ «Գովազդի մասին» ՀՀ օրենքի 15-րդ հոդ­վածի 10-րդ մասի 4-րդ պարբերության գործող խմբագրության համաձայն՝ վիճա­կա­խաղի կազմակերպիչն իրավունք ունի համացանցով գովազդելու վիճակախաղը: Նույն պար­բերությամբ սահմանված գովազդն արգելվում է իրականացնել մանկապատանեկան, կրթական, բժշկական կայքերի միջոցով: Իսկ լրատվական կայքերում սույն պարբերությամբ հաստատված գովազդը չպետք է գերազանցի տվյալ կայքէջի 20 տոկոսից ավելին:  Նույն հոդվածի 15-րդ մասի համաձայն՝ ինտերնետ շահումով խաղերի գովազդի նկատմամբ կիրառվում են նույն հոդվածով վիճակախաղի գովազդի համար սահմանված պահանջներն ու սահմանափակումները:  Վիճակախաղերի կազմակերպմանը ներկայացվող պահանջները սահմանված են «Վիճակախաղերի մասին» ՀՀ օրենքի 5-րդ հոդվածով, որի 1-ին մասի «բ» կետի համաձայն՝ կազմակերպիչը նախքան վիճակախաղի գովազդի հրապարակումը դրա բովան­դա­կութ­յունը համաձայնեցնում է լիազոր մարմնի հետ, ընդ որում, վերջինս չի տալիս իր համա­ձա­յնությունը, եթե գովազդը հակասում է «Գովազդի մասին» ՀՀ օրենքին, լիազոր մարմնի հետ համաձայնեցված համապատասխան վիճակախաղի կազ­մա­կերպ­ման և անցկացման կանո­նակարգի դրույթներին, պարունակում է թյուր կամ ապակողմնորոշող տեղեկություններ:  Նույն օրենքի 11-րդ հոդվածի «ա» կետի համաձայն՝ նույն օրենքի իմաստով խախ­տում­ներ են համարվում, եթե կազմակերպիչը խախտել է օրենքի 5-րդ հոդվածի 1-ին մասով սահմանված պահանջները, իսկ 12-րդ հոդվածով սահմանված է, որ նշված խախտումների դեպքերում (բացառությամբ լիցենզիայի գործողության կասեցման կամ դադարեցման հիմքի հայտնաբերման դեպքերի, երբ պատասխանատվության միջոցները կիրառում է լիազոր մարմինը) կազմակերպչի նկատմամբ պատասխանատվության միջոցները կիրառում է վերահսկող մարմինը:  «Շահումով խաղերի, ինտերնետ շահումով խաղերի և խաղատների մասին» ՀՀ օրենքի 6-րդ հոդվածի 2.1-ին մասի «ժ» կետի համաձայն՝ ինտերնետ շահումով խաղերի գոր­ծու­նեութ­­յան կազմակերպիչը` ապահովում է «Գովազդի մասին» ՀՀ օրենքի պահանջների կա­տարումը:  Նույն օրենքի 13-րդ հոդվածի 1-ին մասի համաձայն՝ տուգանքը կիրառվում և գանձվում է վերահսկող մարմնի կողմից: Նույն հոդվածի 2-րդ մասի «բ1» կետի համաձայն՝ տուգանքը, որպես պատասխանատվության միջոց, կիրառվում է, եթե կազմակերպիչը խախտել է նույն օրենքի 6-րդ հոդվածի 2-րդ մասի «ժգ» կամ 2.1-ին մասի «ժ» կետերի պահանջը` խախտման յուրաքանչյուր դեպքի համար` երկու միլիոն դրամ:  Վերոնշյալ իրավական կանոնակարգումների համատեքստում, նախագծով կատար­վող լրացման հետ կապված հայտնում ենք, որ նշված հարաբերությունների նկատմամբ հսկողական գործիքակազմը նախագծի շրջանակներում նախատեսված չէ: Մասնա­վո­րապես՝ հնարավոր չէ համացանցում վերահսկել նախագծով նշված՝ ժամերի և թույլատրելի 3 րոպե սահմանափակման ապահովումը, քանի որ համացանցի պարագայում պարզ չէ նախատեսված սահմանափակման վերահսկման իրագործելիությունը:  Ելնելով վերոգրյալից, առաջարկում ենք «Վիճակախաղերի մասին» ՀՀ օրենքում կատարել համապատասխան լրացում, որով հստակ կսահմանվի, որ վիճակախաղի կազ­մա­կեր­պիչը նախքան վիճակախաղի գովազդի հրապարակումը, ինչպես դրա բովան­դա­կութ­յունն է համաձայնեցնում լիազոր մարմնի հետ, այնպես էլ՝ գովազդի ժամերը, ժամանա­կա­հատ­վածը և տեղեկատվական միջոցների տեսակները, որոնց օգնությամբ վիճակախաղը գովազդվելու է: Միաժամանակ, անհրաժեշտ է վիճակախաղերի մասով առաջարկվող կանոնակարգումները համապատասխան լրացման միջոցով նախատեսել նաև «Շահումով խաղերի, ինտերնետ շահումով խաղերի և խաղատների մասին» ՀՀ օրենքում:  2․ ՀՀ բարձր տեխնոլոգիական արդյունաբերության նախարարության դիրքորոշման համաձայն՝ համացանցում լրատվական կայքերի վիճակախաղերի կամ վիճակախաղի կազմակերպչի գովազդի տևողությունը ստուգելու համար անհրաժեշտ է ստեղծել կայքերի մոնիթորինգային վերլուծություն իրականացնող ծրագրային ապահովում՝ հիմնված արհեստական բանականության գործիքների (deep learning) վրա, որի միջոցով հնարավոր կլինի իրականացնել որոշակի ժամանակահատվածով կայքերի առանձին կոմպոնենտների աշխատանքի վերլուծություն և ստանալ հաշվետվություններ: ՀՀ պետական եկամուտների կոմիտեն համամիտ է ներկայացված դիրքորոշմանը, սակայն կարծում ենք, որ այն լիովին չի պատասխանում այն հարցերին, որոնք անխուսափելիորեն առաջանալու են կայքերում գովազդների տևողության վերահսկողություն իրականացնելու դեպքում։  Մասնավորապես, սահմանված չէ «համացանցում լրատվական կայքեր» հաս­կա­ցությունը: Ներառում է այն արդյոք համացանցում գործող բացառապես հայկական ԶԼՄ-ները, թե լրատվական կայքերն ընդհանրապես: Եթե ներառելու է հայկական ԶԼՄ-ները, ապա որոնք են անհրաժեշտ դիտարկել որպես այդպիսիք, կայքի իրավատերը հան­դի­սանալու է ՀՀ-ում գրանցված ընկերություն, կայքը գրանցված է համացանցի հայկական` am դոմենային տիրույթում, պարզապես հայալեզու է, կայքի կոնտենտը առնչվում է հայաս­տան­յան իրադարձություններին և այլն:  Այնուհետև, եթե հեռուստատեսությամբ գովազդի հեռարձակման պարագայում ակնհայտ է օրվա ընթացքում որոշակի ժամանակահատվածով հեռարձակման սահմա­նա­փակ­ման հնարավորությունը, քանի որ այն իրականացվում է տվյալ պահին հաղորդումը դիտող բոլոր հեռուստադիտողների համար, ապա համացանցի դեպքում անհասկանալի է, թե 3 րոպե տևողությամբ գովազդի ցուցադրումը ում նկատմամբ պետք է դիտարկել, քանի որ նույն կայքը տարբեր պահին կարող են այցելել տարբեր անձինք տարբեր համա­կար­գիչ­ներից կամ նույն համակարգչից` տարբեր անձինք: Այլ կերպ ասած, եթե գովազդը ցու­ցադրվել է որևէ անձի` սահմանված տևողությամբ, կայքն այցելող մեկ այլ անձի թույ­լատրվու՞մ է արդյոք գովազդի ցուցադրումը: Ի՞նչ մեթոդներ կարող են կիրառվել «նույն անձին» ինքնորոշելու համար: Կարծում ենք, որ մոնիտորինգային վերլուծություն իրա­կա­նաց­նող ծրագրային ապահովման օգնությամբ հնարավոր կլինի ի հայտ բերել կայքում մեկ աշխատաժամանակի ընթացքում ցուցադրված գովազդի տևողությունը, ինչը չի նշանակում, որ նույն անձին մեկ այլ աշխատաժամանակի ընթացքում չի ցուցադրվել գովազդը:  Ելնելով վերոգրյալից, նաև հաշվի առնելով այն հանգամանքը, որ համացանցում լրատվական կայքերում գովազդի վերահսկողությունն, ըստ էության, ավելի գլոբալ խնդրի` համացանցում բովանդակային վերահսկողության իրականացման մասնավոր դեպք է հան­դիսանում, հաստատում ենք ՀՀ ՊԵԿ դիրքորոշումն առ այն, որ օրենքի նախագծի վերոնշյալ դրույթը վերահսկելի չէ: | Ընդունվել է ի գիտություն։  1․«Վիճակախաղերի մասին» ՀՀ օրենքում կատարել համապատասխան լրացում, որով հստակ կսահմանվի, որ վիճակախաղի կազ­մա­կեր­պիչը նախքան վիճակախաղի գովազդի հրապարակումը, ինչպես դրա բովան­դա­կութ­յունն է համաձայնեցնում լիազոր մարմնի հետ, այնպես էլ՝ գովազդի ժամերը, ժամանա­կա­հատ­վածը և տեղեկատվական միջոցների տեսակները, որոնց օգնությամբ վիճակախաղը գովազդվելու է: Միաժամանակ, անհրաժեշտ է վիճակախաղերի մասով առաջարկվող կանոնակարգումները համապատասխան լրացման միջոցով նախատեսել նաև «Շահումով խաղերի, ինտերնետ շահումով խաղերի և խաղատների մասին» ՀՀ օրենքում առաջարկությունները կքննարկվեն հետագայում նախատեսվող օրենսդրական նախաձեռնությունների շրջանակներում:  2․ Ընդունվել է:  Նախագծի 1-ին հոդվածից հանել լրատվական կայքերում վիճակախաղի կամ վիճակախաղի կազմակերպչի գովազդի տևողության սահմանափակումը՝ 3 րոպե տևողությամբ։ |
| ՀՀ արդարադատության նախարարություն  ( 10.11.2020թ. /27.3/25253-2020) | «Գովազդի մասին» օրենքում փոփոխություններ կատարելու մասին» Հայաստանի Հանրապետության օրենքի նախագծի վերաբերյալ առաջարկություններ չունենք: | Ընդունվել է ի գիտություն։ |
| Վարչապետի աշխատակազմի իրավաբանական վարչության եզրակացություն | ««Գովազդի մասին» օրենքում փոփոխություններ կատարելու մասին»  ՀՀ օրենքի նախագծի (այսուհետ՝ Նախագիծ) վերաբերյալ  Նախագծի 2-րդ հոդվածով առաջարկվում է «Գովազդի մասին» օրենքի (այսուհետ՝ Օրենք) 15-րդ հոդվածի 10-րդ, 11-րդ, 12-րդ, 13-րդ և 15-րդ մասերով սահմանված պահանջների խախտման դեպքում գովազդատու և գովազդակիր ձեռնարկությունների ղեկավարների նկատմամբ կիրառել վարչական պատասխանատվություն՝ նվազագույն աշխատավարձի 1000-ապատիկի չափով տուգանք: Նախագծին կից ներկայացված ամփոփաթերթից պարզ է դառնում նաև այն, որ Օրենքի 15-րդ հոդվածի 11.1-ին, 11.2-րդ և 11.3-րդ մասերի խախտումների համար գովազդատու և գովազդակիր ձեռնարկությունների ղեկավարները կրում են պատասխանատվություն՝ նվազագույն աշխատավարձի մինչև 100-ապատիկի չափով տուգանք։  Արդյունքում ստացվում է, որ օրինակ՝ Օրենքի 15-րդ հոդվածի 11-րդ մասով սահմանված պահանջի (*վիճակախաղի, շահումով խաղի կամ խաղատան գովազդի ժամանակ արգելվում է դրամական միջոցների կամ անչափահասների կերպարների ցուցադրումը)* խախտման համար նախատեսվում է տուգանք՝ նվազագույն աշխատավարձի 1000-ապատիկի չափով, միաժամանակ նույն հոդվածի 11.1-ին մասի 1-ին կետի «ա» ենթակետով սահմանված պահանջի (*վիճակախաղի, շահումով խաղի, ինտերնետ շահումով խաղի կամ խաղատների գովազդի ժամանակ արգելվում է՝ որևէ կերպ դիմել անչափահասներին)* խախտման դեպքում տուգանքի չափը կազմում է՝ նվազագույն աշխատավարձի մինչև 100-ապատիկը։ Նույնը վերաբերվում է նաև Օրենքի 15-րդ հոդվածի 11.1-ին մասի 1-ին կետի մյուս ենթակետերին, 11.2-րդ, 11.3-րդ և 12.1-ին մասերին։  Գտնում ենք, որ վիճակախաղերին, շահումով խաղերին, խաղատներին վերաբերվող գովազդային օրենսդրության պահանջների խախտման համար մի դեպքում մինչև 100 հազար դրամ տուգանք նշանակելը, իսկ մեկ այլ դեպքում՝ 1 միլիոն դրամ տուգանք նշանակելը խնդրահարույց է համաչափության սկզբունքի տեսանկյունից, քանի որ Նախագծում չի բացահայտվում, թե ինչով է պայմանավորված նման տարբերակումը։ | Ընդունվել է: Նախագիծը խնբագրվել է: *Նախագծի համաձայն Գովազդատու և գովազդակիր ձեռնարկությունների ղեկավարները պատասխանատվություն են կրում Օրենքի 15-րդ հոդվածի* 10-րդ, 11-րդ, 11․1-րդ, 11․2-րդ, 11․3-րդ, 12-րդ, 13-րդ և 15-րդ *մասերով սահմանված պահանջների խախտումների համար՝* այդ դեպքում Հայաստանի Հանրապետության պետական կառավարման լիազորված մարմինը նրանց նկատմամբ կիրառում է տուգանք` նվազագույն աշխատավարձի **1000-ապատիկի չափով։** |